EkBass/fiwiki-20250220-pages-articles huggingface dataset:
Aihemalli

Aihemalli, aihemallinnus tai topiikkimalli on koneoppimisessa ja luonnollisen kielen käsittelyssä tietynlainen tilastollinen malli tekstikokoelmassa esiintyvien abstraktien aiheiden tai ”topiikkien” löytämiseksi. Aihemallinnus on paljon käytetty tekstinlouhintatyökalu, jolla etsitään piileviä semanttisia rakenteita tekstimassasta. Jos jokin teksti (aihemallinnuksessa puhutaan yleensä dokumenteista) koskee tiettyä aihetta, tiettyjä sanoja voi odottaa esiintyvän useammin tai harvemmin: "koira" ja "luu" esiintyvät useammin koiria koskevissa teksteissä, "kissa" ja ”miau” esiintyvät kissoja koskevissa teksteissä ja ”ei” ja ”on” esiintyvät suunnilleen yhtä paljon molemmissa. Yhdessä tekstissä käsitellään tyypillisesti useita aiheita eri suhteissa: esimerkiksi tekstissä, jossa 10 % koskee kissoja ja 90 % koiria, koirasanoja olisi luultavasti noin 9 kertaa enemmän kuin kissasanoja. Aihemallinnustekniikoiden tuottamat ”aiheet” ovat samankaltaisten sanojen klustereita. Aihemalli tiivistää tämän ajatuksen matemaattiseen viitekehykseen, jonka avulla voidaan tutkia tekstikokoelmia ja selvittää kunkin tekstin sanajakaumien perusteella, mitä aiheita siinä mahdollisesti on ja miten aiheet ovat tekstissä jakautuneet. Informaatioaikakaudella päivittäin kohtaamamme kirjallisen materiaalin määrä ylittää käsittelykykymme. Aihemallit voivat auttaa järjestämään ja ymmärtämään suuria tekstikokoelmia. Alun perin tekstinlouhintatyökaluksi kehitettyjä aihemalleja on käytetty rakenteiden havaitsemiseen myös muusta tiedosta, kuten geneettisestä tiedosta, kuvista ja verkoista. Niillä on myös sovelluksia muilla aloilla, kuten bioinformatiikassa ja tietokonenäössä. == Lähteet == Luokka:Kieliteknologia
Sanna Alestalo

Sanna Alestalo (s. 16. syyskuuta 1982) on suomalainen pesäpalloilija. Alestalo edusti Superpesiksessä Peräseinäjoen Toivetta ja PeTo-Jusseja. == Saavutukset == Alestalo saavutti urallaan yhden SM-hopean kaudella 2007 ja kaksi SM- pronssia kaudella 2000 ja kaudella 2003. Kaudella 2009 Alestalo oli Superpesiksen lyöjäkuningatar 77:llä lyödyllä juoksulla. Lisäksi hänet valittiin kauden 2009 päätteeksi Vuoden jokeriksi ja hän voitti Kultaisen mailan. Hän myös pelasi uransa ainoan Itä-Länsi-ottelun vuonna 2009. == Tilastot == Alestalo pelasi 237 Superpesiksen runkosarjan ottelua. Näissä hän löi 17 kunnaria ja 303 tavallista juoksua, toi 145 juoksua ja keräsi 951 kärkilyöntipistettä. Alestalo pelasi urallaan 86 Superpesiksen ylemmän loppusarjan ottelua. Näissä hän löi kaksi kunnaria ja 50 tavallista juoksua, toi 24 juoksua ja keräsi 269 kärkilyöntipistettä. Alestalo pelasi kuusi Superpesiksen alemman loppusarjan ottelua. Näissä hän löi yhden kunnarin ja 11 tavallista juoksua, toi kuusi juoksua ja keräsi 36 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1982 syntyneet Luokka:Elävät henkilöt
Tetjana Tkalitš

Tetjana Myh’ailivna Tkalitš (, s. 30. toukokuuta 1975 Hrebinka) on ukrainalainen pikajuoksija. Tkalitš saavutti alle 20-vuotiaiden MM- kilpailuissa 1994 pronssia 200 metrillä ajalla 23,35. Ateenan kesäolympialaisissa 2004 hän karsiutui 100 metrillä ensimmäisellä kierroksella. 4 × 100 metrin viestissä Tkalitš sijoittui EM-kilpailuissa 2002 viidenneksi ja MM-kilpailuissa 2003 neljänneksi. Olympialaisissa 2004 Tkalitšin edustama viestijoukkue karsiutui ensimmäisellä kierroksella. Tkalitš voitti 200 metrillä Ukrainan mestaruuden sekä ulkoradoilla että sisäradoilla vuosina 1999 ja 2001. == Henkilökohtaiset ennätykset == Lähde: === Ulkoradat === Matka Aika Paikka Päivä 100 m 11,25 Harkova 17. toukokuuta 2003 200 m 23,07 Kiova 22. syyskuuta 1999 === Sisäradat === Matka Aika Paikka Päivä 60 m 7,15 Zaporižžja 29. tammikuuta 2004 200 m 23,39 Lviv 7. helmikuuta 1999 == Lähteet == Luokka:Ukrainalaiset pikajuoksijat Luokka:Vuonna 1975 syntyneet Luokka:Elävät henkilöt
Pajujärvi

Pajujärvi voi tarkoittaa seuraavia: ;Järviä * Pajujärvi, järvi Jämsän Heinäkulmalla * Pajujärvi, järvi Oriveden Päilahdella * Pajujärvi, järvi Oriveden Yliskylässä * Pajujärvi, järvi Padasjoen Kailankulmalla * Pajujärvi, järvi Pihtiputaan Majaperällä * Pajujärvi, järvi Pihtiputaan Uusiperällä * Pajujärvi, järvi Ruoveden Pajuskylässä * Pajujärvi, järvi Viitasaarella lähellä Jurvansaloa * Pajujärvi, järvi Virtain Patoperällä * Ala-Pajujärvi, järvi Heinolan kirkonkylässä * Pajujärvi-Jaakonjärvi, järvi Lapinlahdella * Ylä-Pajujärvi, järvi Heinolan Koskenmyllyllä * Vähä Pajujärvi, järvi Virtain Patoperällä ;Muita *Pajujärven rautatieasema, lakkautettu rautatieliikennepaikka Lapinlahdella.
Sarika

Sarika Thakur (s. 5. joulukuuta 1960 New Delhi, Intia) on intialainen näyttelijä ja pukusuunnittelija. Hän voitti parhaan puvustuksen National Film Awards -palkinnon elokuvasta Hey Ram (2000) ja parhaan naispääosan National Film Awards -palkinnon englanninkielisestä elokuvasta Parzania (2005). == Yksityiselämä == Sarika syntyi marathi-isälle ja rajputäidille. Hänen isänsä hylkäsi perheen hänen ollessaan nuori. Siitä lähtien Sarikasta tuli perheen pää ja hänen piti tehdä töitä. Hän ei käynyt koulua. Sarika sai tyttären, Shruti Haasanin, näyttelijä Kamal Haasanin kanssa vuonna 1986. Heidän toinen tyttärensä, Akshara Haasan, syntyi vuonna 1991. Sarika suostui menemään naimisiin vasta parin toisen lapsen syntymän jälkeen. Heidän avioeronsa astui voimaan vuonna 2004. == Valikoitu filmografia == * Hamraaz (1967) * Geet Gaata Chal (1975) * Madhu Malti (1978) * Jaani Dushman (1979) * Kranti (1981) * Satte Pe Satta (1982) * Parzania (2005) * Jab Tak Hai Jaan (2012) == Lähteet == == Aiheesta muualla == * * Luokka:Intialaiset näyttelijät Luokka:Pukusuunnittelijat Luokka:Vuonna 1960 syntyneet Luokka:Elävät henkilöt
Palolampi

Palolampi tai Palolammi voi tarkoittaa seuraavia: == Järviä ja lampia == * Palolampi, lampi Alavudella * Palolampi, järvi Haapajärvellä * Palolampi, lampi Hankasalmella * Palolampi, lampi Heinolassa Kesiön kylässä * Palolammi, itäinen lampi Heinolan Löytäneen kylässä * Palolammi, pohjoinen lampi Heinolan Löytäneen kylässä * Palolammi, lampi Kankaanpäässä * Palolampi, järvi Kihniössä * Palolampi, järvi Kouvolassa * Palolampi, järvi Pertunmaalla * Palolampi, järvi Pihtiputaalla * Palolampi, järvi Pohjois-Pohjanmaan Pyhäjärvellä (aik. Pyhäjärvi O.l.)) * Palolampi, lampi Rautalammilla * Palolampi, lampi Suonenjoella * Palolammi, lampi Uuraisissa lähellä kirkonkylää * Palolampi, lampi Uuraisissa lähellä Puntavuorta * Palolampi, järvi Viitasaarella * Palolampi, lampi Virroilla * Palolammi, lampi Ylöjärvellä * Palolampi, lampi Ähtärissä * Palolampi, järvi Äänekoskella * Iso Palolampi, järvi Rovaniemellä * Pieni Palolampi, lampi Suonenjoella * Pieni Palolampi, lampi Viitasaarella * Pieni Palolampi, lampi Ähtärissä == Henkilöitä == * Erkki Palolampi (1908–1991), suomalainen sotakirjailija ja urheiluvaikuttaja.
Svenska Frimurare Orden i Finland

Svenska Frimurare Orden i Finland on Suomessa toimiva ruotsinkielinen vapaamuurarijärjestö, joka on osa Ruotsin vapaamuurarijärjestöä (Svenska Frimurare Orden). Se aloitti toimintansa Suomessa vuonna 1923.Uskonnot Suomessa - Svenska Frimurareorden i Finland Järjestön vapaamuurarius perustuu niin sanottuun ruotsalaiseen riittiin. Se jakautuu kymmeneen vihkimysasteeseen, joista asteet 1–3 muodostavat niin sanotun Johannes-loosin, asteet 4–6 niin sanotun Pyhän Andreaksen loosin ja asteet 7–10 kapituuliloosin. Kohoaminen ylimpään asteeseen kestää jäseneltä yleensä 15–20 vuotta. Järjestö edellyttää jäseniltään uskoa kolmiyhteiseen kristilliseen Jumalaan. Vad är vi? Stor Capitlet i Finland Ruotsin vapaamuurarijärjestön toiminta alkoi Ruotsissa vuonna 1735 ja se tuli Suomeen vuonna 1756. Vapaamuurarius kiellettiin Venäjän vallan aikana. Svenska Frimurare Orden i Finland katsoo edustavansa jatkumoa vuonna 1756 Suomeen saapuneelle vapaamuurariudelle. Ruotsin vapaamuurariuden ohella Suomessa on myös Suomen Suurloosin alaista vapaamuurariutta, pääasiassa suomenkielistä, joka toimii angloamerikkalaisen mallin mukaan. Yhteydet suomalaisen ruotsinkielisen ja suomenkielisen vapaamuurariuden välillä ovat vain muodollisia. Svenska Frimurare Orden i Finland -järjestössä oli noin 1500 jäsentä vuonna 2020. Helsingin Uudenmaankadulla sijaitsevan suurloosin lisäksi looseja on Turussa (vuodesta 1928), Vaasassa (1932), Pietarsaaressa (1957), Maarianhaminassa (1959), Porvoossa (1994), Tammisaaressa (2002) ja Tampereella (2011). Svenska Frimurareorden i Finland - FRIMURERIET OCH DESS UPPKOMST Järjestön toiminta juontaa Suomessa juurensa vuonna 1908 perustettuun Granatenhjelm-säätiöön, jonka johtajana toimi insinööri Oscar Lönnrot. Järjestö kokoontui vuosittain 1. toukokuuta laskemaan seppeleen Granatenhjelmin haudalle aikana, jolloin avoin vapaamuuraritoiminta oli Venäjän keisarikunnassa laitonta. ==Kuuluisia jäseniä== *Akseli Gallen-Kallela, taidemaalariMatrikel Över S:t Johannes Logerna ==Lisää tietoa== *Vapaamuurarius Suomessa ==Lähteet== Luokka:Suomalaiset vapaamuurarijärjestöt Luokka:Vapaamuurarius Ruotsissa
Helluva Boss

Helluva Boss on yhdysvaltalainen aikuisille suunnattu nettianimaatiosarja, jonka on luonut Vivienne "VivziePop" Medrano. Sarja on Medranon Hazbin Hotel -sarjan spin-off ja se keskittyy Helvetissä toimivan salamurhayrityksen I.M.P:n työntekijöiden arkeen. Sarjan pilottijakso esitettiin 25. marraskuuta vuonna 2019 Youtubessa.Vivziepop (25. marraskuuta) "HELLUVA BOSS - PILOT (arkistoitu alkuperäisestä videosta 28.11.2020)] Youtube via Web Archive, 2020 Koko ensimmäinen kausi tuli Vivziepopin Youtube-kanavalle 31. lokakuuta 2020. Vivziepop (1. marraskuuta, 2020) "HELLUVA BOSS - Murder Family // S1: Episode 1"] Alkuperäinen YouTube-video Vivziepopin kanavalta. Toinen tuotantokausi vahvistettiin 13. joulukuuta, 2021 (13. joulukuuta 2021) "HELLUVA BOSS CAST LIVE Q&A; AND LIVE AUTOGRAPH" Vivziepopin YouTube-kanava. ja sen aloittava jakso julkaistiin 30. heinäkuuta 2022. ==Juoni== Sarja seuraa kolmea pikkupirua, Blitzoa, Moxxieta ja Millietä, jotka ovat perustaneet I.M.P (Immediate Murder Professionals) -palkkamurhatoimiston, jonka puitteissa he suorittavat asiakkaidensa antamia tappoja ja tehtäviä. Heidän apunaan toimivat I.M.P:n vastaaonttovirkailijana toimiva hornanhurtta Loona, sekä Blitzon miesystäväksi julistautunut demoniprinssi Stolas, jonka loitsukirjalla he pääsevät ihmisten maailmaan. Sarjan edetessä he kohtaavat erinäisiä okkultististen teoksien inspiroimia demonihahmoja, kuten Asmodeuksen ja Mammonan. Sarja on komediallinen ja käsittelee huumorin keinoin synkkiä aiheita, kuten kuolemaa ja väkivaltaa, sekä keskittyy Hazbin Hotel -sarjaa enemmän hahmojen välisiin henkilösuhteisiin.https://web.archive.org/web/20200810220854/http://sf- encyclopedia.com/entry/hazbin_hotel == Ääninäyttelijät == == Vastaanotto == Sarjan saama vastaanotto on ollut enimmäkseen positiivistahttps://www.animationmagazine.net/2020/10/hazbin-hotel-creator- vivziepop-teams-with-horseless-cowboy-on-devilishly-twisted-helluva-boss- series/https://www.cbr.com/adult-animation-primal-undone-bojack-horseman-rick- and-morty-bobs-burgers/ ja se on saanut ylistystä mm. animaation laadukkuudesta sekä LGBTQ -representaatiosta. Sarjaa on myös fanidubattu usealle kielelle.https://www.youtube.com/watch?v=mxC2-8ziaVk&list;=PLiGyn1SS26IFFube2xAcJlRQIOuQFVxDU ==Lähteet== Luokka:Nettisarjat Luokka:Animaatiosarjat
The Twin – Paha kaksonen

The Twin – Paha kaksonen on vuonna 2022 ensi-iltansa saanut, Taneli Mustosen ohjaama suomalainen kauhuelokuva. Elokuva on englanninkielinen. Elokuvassa amerikkalaisperhe muuttaa Yhdysvalloista Suomeen asumaan syrjäseudulle. Perheen kaksospojista toinen on hieman aikaisemmin kuollut auto- onnettomuudessa, ja toisen kaksospojan käytös muuttuu vähitellen omituiseksi, kun hän luulee olevansa kuollut veljensä. Vaikka The Twin sijoittuu Suomeen, se kuvattiin Virossa. Se kuvattiin 2 200 000 € budjetilla, jota Suomen elokuvasäätiö tuki 386 220 euron osuudella. Elokuvan suurin yksittäinen rahoittaja oli yhdysvaltalainen genre-elokuviin erikoistunut suoratoistopalvelu Shudder. Elokuva sai Suomessa 8 009 katsojaa, mutta ulkomailla katsojia oli yli miljoona. Esimerkiksi Puolassa katsojia oli 30 377, Italiassa 41 608, Argentiinassa 47 601, Brasiliassa 76 788, Perussa 77 676, Kolumbiassa 51 828 ja Meksikossa 274 820https://www.ses.fi/wp- content/uploads/2023/05/Suomalaisten-elokuvien-katsojaluvut-ulkomailla-avoin- data-26.4.2023.xlsx. Se oli ulkomailla vuoden katsotuin suomalainen elokuva . == Arvosteluja == Kaisu Tervonen, Helsingin Sanomat Aki Lehti, Muropaketti.com Eli Harju, Kulttuuritoimitus Tuomas Riskala, Katso Niko Ikonen, Episodi Jussi U. Pellonpää, FilmiFIN.com == Lähteet == Luokka:Vuoden 2022 suomalaiset elokuvat Luokka:Suomalaiset kauhuelokuvat Luokka:Taneli Mustosen ohjaamat elokuvat
Valkeisjärvi

Valkeisjärvi voi tarkoittaa seuraavia: * Valkeisjärvi, järvi Keuruulla * Valkeisjärvi, järvi Kyyjärvellä * Valkeisjärvi, järvi Lappajärvellä * Valkeisjärvi, nyk. Valkiaisjärvi, järvi Oulun Niileksessä * Valkeisjärvi, järvi Siikajoella * Valkeisjärvi eli Valkiaisjärvi, järvi Utajärvellä * Valkeisjärvi, järvi Viitasaarella * Pieni Valkeisjärvi, järvi Viitasaaren Korppiskylässä.
Pakettimatka dimensioon

__NOTOC__ Pakettimatka dimensioon on rock -yhtye Jupiterin debyyttialbumi. Se julkaistiin 27 toukokuuta 2012. == Kappaleet == # # # # # # # # # == Arvostelut == * Imperiumi: 8½/10Levyarvostelu: Jupi7er - Pakettimatka Dimensioon Viitattu 11.3.2022. * Inferno: Jupi7er – Pakettimatka dimensioon Viitattu 11.3.2022. * Soundi: JUPI7ER: Pakettimatka Dimensioon Viitattu 11.3.2022. == Lähteet == Luokka:Vuoden 2012 esikoisalbumit
Galileo (albumi)

__NOTOC__ Galileo on rock -yhtye Jupiterin toinen studioalbumi. Se julkaistiin 30 tammikuuta 2015. == Kappaleet == # # # # # # # # # == Arvostelut == * Imperiumi: 6½/10Levyarvostelu: Jupi7er - Galileo Viitattu 11.3.2022. * Kaaoszine: 7-/10Jupi7er – Galileo Viitattu 11.3.2022. * Soundi: JUPI7ER: Galileo Viitattu 11.3.2022. == Lähteet == Luokka:Vuoden 2015 albumit
Christine Stückelberger

Christine Stückelberger (s. 22. toukokuuta 1947 Bern) on sveitsiläinen kouluratsastaja. Hän voitti olympiakultaa henkilökohtaisessa kilpailussa vuonna 1976 ja saavutti neljä muuta olympiamitalia. Hän voitti yhden henkilökohtaisen maailmanmestaruuden. Stückelberger osallistui kuusiin olympialaisiin. Münchenissä 1972 hän sijoittui Granat-ratsullaan henkilökohtaisessa kilpailussa 15:nneksi ja joukkuekilpailussa seitsemänneksi. Montrealissa 1976 hän voitti saman ratsun kanssa henkilökohtaisessa kilpailussa kultaa ja saavutti joukkuekilpailussa hopeaa. Los Angelesissa 1984 hänen ratsunaan oli Tansanit, ja hän sijoittui henkilökohtaisessa kilpailussa yhdeksänneksi sekä saavutti joukkuekilpailussa hopeaa. Hän oli kisojen avajaisissa Sveitsin joukkueen lipunkantaja. Soulissa 1988 hän ratsasti Gauguin de Lullylla henkilökohtaisessa kilpailussa pronssille ja joukkuekilpailussa hopealle. Atlantassa 1996 hän oli Aquamarin-ratsullaan henkilökohtaisessa kilpailussa seitsemästoista ja joukkuekilpailussa kuudes. Sydneyssä 2000 hän sijoittui Aquamarinilla henkilökohtaisessa kilpailussa 22:nneksi ja joukkuekilpailussa seitsemänneksi. Stückelberger voitti Goodwoodissa 1978 henkilökohtaisen maailmanmestaruuden. Kaksissa seuraavissa MM-kilpailuissa, Lausannessa 1982 ja Cedar Valleyssa 1986 hän saavutti henkilökohtaisessa kilpailussa hopeaa. Hän saavutti MM-mitaleja myös joukkuekilpailussa. == Lähteet == Luokka:Sveitsiläiset kouluratsastajat Luokka:Sveitsiläiset olympiavoittajat Luokka:Vuonna 1947 syntyneet Luokka:Elävät henkilöt
Doris Ramseier

Doris Ramseier (s. 18. toukokuuta 1939) on sveitsiläinen kouluratsastaja. Hän saavutti olympiahopeaa joukkuekilpailussa vuonna 1976. Ramseier osallistui kaksiin olympialaisiin. Montrealissa 1976 hän saavutti joukkuekilpailussa hopeaa Christine Stückelbergerin ja Ulrich Lehmannin kanssa. Henkilökohtaisessa kilpailussa hän sijoittui Roch-ratsullaan 21:nneksi. Barcelonassa 1992 Ramseierin ratsuna oli Renatus, ja hän sijoittui joukkuekilpailussa kuudenneksi sekä henkilökohtaisessa kilpailussa 32:nneksi. Doris Ramseierin poika Daniel Ramseier on kouluratsastuksen joukkuekilpailun olympiahopeamitalisti vuodelta 1988. == Lähteet == Luokka:Sveitsiläiset kouluratsastajat Luokka:Sveitsiläiset olympiamitalistit Luokka:Vuonna 1939 syntyneet Luokka:Elävät henkilöt
Juana Azurduy de Padilla

Juana Azurduy de Padilla (1780–1862) olí bolivialainen vapaustaistelija. Hänen isänsä oli espanjalainen ja äitinsä kuului Bolivian alkuperäisväestöön. Juana jäi nuorena orvoksi ja kasvoi nunnien orpokodissa. Vuonna 1802 hän meni Manuel Padillan kanssa naimisiin ja sai neljä lasta. Hän osallistui taisteluihin Alto Perún alueen itsenäisyydestä espanjalaisia vastaan. Kun espanjalaiset valtasivat Alto Perún takaisin, he takavarikoivat Padillan suvun maat. Juana ja Manuel lähtivät vuorille sissisotaan. Juana Azurduy de Padilla saavutti itsenäisyystaisteluissa everstiluutnantin arvon ja käytti univormua. Juana jäi leskeksi, Bolivia itsenäistyi. Juana pyysi sukunsa maiden palauttamista turhaan ja kuoli köyhyydessä. == Lähteet == Luokka:Vuonna 1780 syntyneet Luokka:Vuonna 1862 kuolleet
John Sonck

Johan (John) Wilhelm Sonck, (5. marraskuuta 1865 Maalahti – 26. syyskuuta 1941 Helsinki) oli suomalainen lääkäri ja teosofi.Ylioppilasmatrikkeli 1853–1899 Sonckin vanhemmat olivat kappalainen, myöhemmin Finströmin kirkkoherra Knut Emil Sonck ja Anna Rebecka Nordström. Hänen veljensä oli arkkitehti Lars Sonck.Ylioppilasmatrikkeli 1640–1852 John Sonck pääsi ylioppilaaksi Svenska normallyceumista ja valmistui filosofian kandidaatiksi 1889, lääketieteen kandidaatiksi 1892 sekä lääketieteen lisensiaatiksi 1896. Sonck asui vuosisadan vaihteessa hetken aikaa Yhdysvalloissa ja suoritti siellä toisen lääkärintutkinnon. Amerikan vuosia lukuunottamatta hän toimi vuosina 1896–1917 Viitasaaren kunnanlääkärinä, jonka jälkeen vuoden Joutsassa vt. piirilääkärinä. Seuraavaksi Sonck toimi vuosina 1918–1922 Muolaan, vuosina 1922–1927 Lappeenrannan ja vuosina 1927–1930 Hollolan piirilääkärinä. Myöhemmin hän toimi myös Raivolassa sotilaslääkärinä ja Kirvun luonnonparantolan lääkärinä. Sonck toimi Suomen Teosofisen seuran ylisihteerinä 1919–1931. Hänet vihittiin vapaan katolisen kirkon papiksi toisena suomalaisena vuonna 1927, ja hän laati kirkon suomenkielisen liturgian.VAPAA KATOLINEN KIRKKO. Vapaan katolisen kirkon tiedotuslehti. nro 1 / kesäkuu Sonck oli myös ensimmäinen teosofiaan kytkeytyneeseen Le Droit Humain -vapaamuurarijärjestöön vihitty suomalainen ja toimi Suomessa järjestön johtotehtävissä ja kansainvälisenä edustajana. Teosofisen seuran John Sonckin Koti -säätiö on Sonckin seuralle jättämän testamentin varoilla toimiva, vuonna 1945 perustettu säätiö, joka tukee vanhusten asumista ja hyvinvointia.John Sonck koti -säätiö == Teokset == * Katsaus ihmiskunnan kehityshistoriaan: seitsemän esitelmää salatieteellisten ynnä muitten lähteitten mukaan. Helsinki 1938. * Katsaus ihmiskunnan kehityshistoriaan: Lemuria, Atlantis. 1. p. 1938 tekijän kustantamana, Helsinki, 2. p. Biokustannus, Espoo 1994 * Uudenaikaiset aatteet ja menetelmät lasten kasvatuksessa. Helsinki 1939. * Ravintomme. Helsinki 1939. * Joogasta mesmerismiin. Kirjoituksista vuosilta 1920-1932. Biokustannus, Helsinki 2014. ==Lähteet== Luokka:Suomalaiset teosofit Luokka:Suomalaiset lääkärit Luokka:Vuonna 1865 syntyneet Luokka:Vuonna 1941 kuolleet
Arsenalnan metroasema

Arsenalna () on yksi Kiovan metron asemista. Se avattiin 6. marraskuuta 1960. Asema on 105 metrin syvyydellään maailman syvin metroasema. == Galleria == Kuva:Escalators at the deepest metro station of the world Arsenalna (105.5m) (8601894844).jpg Kuva:Arsenalna metro station Kiev 2010 09.jpg == Lähteet == == Aiheesta muualla == Luokka:Kiovan metro
Kate Diehn-Bitt

Kate Diehn-Bitt (1900–1978) oli saksalainen taidemaalari. Hänen tyylinsä oli uraauurtavaa, mutta hänen työnsä kiellettiin Hitlerin aikana eivätkä ne saaneet tunnustusta myöskään DDR:n aikana, vaan ensimmäinen laaja näyttely järjestettiin vasta vuonna 2002. Kate Bitt kasvoi keskiluokkaisessa kodissa ja otti piirustustunteja 14-vuotiaasta alkaen. Avioliiton ja lapsen syntymän jälkeen hän piti kymmenen vuoden tauon ennen kuin palasi taiteelliselle uralle. Hänen uralleen osuivat kaikki vuosisadan suuret kriisit ja yhteiskunnalliset murrokset, jotka heijastuvat myös hänen töissään. == Lähteet == Luokka:Vuonna 1900 syntyneet Luokka:Vuonna 1978 kuolleet Luokka:Saksalaiset taidemaalarit
Stephanie St. Clair

Stephanie St. Clair (1897 – 1969) oli kuuluisa yhdysvaltalainen, afrikkalaistaustainen gangsteri, joka johti lukuisia yrityksiä Harlemissa 1900-luvun alussa.Harris 2008 St. Clair taisteli mafian pyrkimyksiä vastaan kieltolain kumoamisen jälkeen. Hänestä tuli paikallinen kuuluisuus korruptoituneiden poliisien paljastajana ja mafian vastustajana.Vaz 2014 Hän toteutti laittomia uhkapelejä Harlemissa ja toimi mustan yhteisön aktivistina. Hänet tunnettiin lempinimillä "Queenie", "Madame Queen", "Madame St. Clair" ja "Queen of the Policy Rackets".Louw 2020Harris 2016 St. Clairin henkilöä on käsitelty elokuvissa Cotton Club (1984, roolissa Novella Nelson) ja Harlemin kummisetä (1997, roolissa Cicely Tyson). == Lähteet == * * * * === Viitteet === Luokka:Yhdysvaltalaiset rikolliset Luokka:vuonna 1897 syntyneet Luokka:vuonna 1969 kuolleet
Berehoven piiri

Berehoven piiri (, ) on hallinnollinen piiri Ukrainan länsiosassa Taka- Karpatian alueella. Piiri on perustettu vuonna 1946. Nykyään - vuoden 2020 aluelaajennusten jälkeen - Berehoven piiri rajoittuu luoteessa Užhorodin piiriin, pohjoisessa Mukatševon piiriin, koillisessa H’ustin piiriin, kaakossa Romaniaan ja lounaassa Unkariin. Piirin hallinnollinen keskus on Berehove (23 485 as., 2021). Berehoven piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka-Karpatian alueen piirien lukumäärän kuuteen. Uuden, aiempaa laajemman Berehoven piirin pinta-alaksi tuli 1 460,2 neliökilometriä. Ukrainan tilastokeskus arvioi Berehoven piirin väkiluvuksi 207 719 (1.1.2021). Pääosa asukkaista asuu maaseudulla, sillä kaupunkilaisiksi luokiteltiin vain prosenttia piirin asukkaista (65 358 as.). He asuivat joko jommassakummassa piirin kahdesta kaupungista (Berehove ja Vynohradiv) tai jossain kolmesta kaupunkityyppisestä taajamasta. Piirin laajenemisen (7/2020) seurauksena uusi piiri on myös aiempaa samannimistä piiriä väkirikkaampi. Beregovskyi-Raion.png|Berehoven piiri ennen heinäkuun 2020 alueuudistusta. Центр Берегово - Center of the Beregove (10233570563).jpg|Berehoven keskustaa. Vynohradiv aerial 2019 02.jpg|Näkymä Vynohradiviin. Bene2011.jpg|Kirkko (rak. 1400-luvulla) Benen kylässä. == Lähteet == ==Aiheesta muualla== Luokka:Taka- Karpatian alueen piirit
Painonnoston Suomen-mestaruuskilpailut 2022

Painonnoston Suomen-mestaruuskilpailut 2022 kilpailtiin 25.–27. helmikuuta 2022 Rovaniemellä Lapin Urheiluopistolla. Järjestävänä seurana toimi Ounasvaaran Atleetti Klubi. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 73 kg Timo Sihvo 237 kg (105 kg + 132 kg) Joel Holappa 232 kg (101 kg + 131 kg) 81 kg Jonathan Räsänen 269 kg (120 kg + 149 kg) Klaus Eloranta 268 kg (123 kg + 145 kg) Mikael Kouhia 268 kg (122 kg + 146 kg) 89 kg Juuso Hartikainen 279 kg (121 kg + 158 kg) 96 kg Antti Peltokangas 305 kg (130 kg + 175 kg) Aleksi Schöning 280 kg (128 kg + 152 kg) Mika Palomäki 270 kg (120 kg + 150 kg) 102 kg Roni Peltonen 312 kg (140 kg + 172 kg) Rebin-Kardo Rezazadeh 302 kg (129 kg + 173 kg) Matias Wiena 276 kg (127 kg + 149 kg) 109 kg Hannes Keskitalo 355 kg SE (155 kg SE + 200 kg) Jani Heikkinen 300 kg (135 kg + 165 kg) Jukka Ylisoini 280 kg (122 kg + 158 kg) yli 109 kg Matias Tuovinen 315 kg (141 kg + 174 kg) Hanno Keskitalo 305 kg (145 kg + 160 kg) ===Naiset=== Sarja Kultaa Kultaa Hopeaa Hopeaa Pronssia Pronssia 45 kg Sonja Koponen 135 kg (62 kg SE + 73 kg) Anne Isokangas 95 kg (42 kg + 53 kg) Tessa Pajunpää 90 kg (40 kg + 50 kg) 49 kg Viivi Körkkö 143 kg (62 kg + 81 kg) Marianna Polvi 122 kg (52 kg + 70 kg) Iiris Savolainen 121 kg (54 kg + 67 kg) 55 kg Marju Kymäläinen 155 kg (70 kg + 85 kg) Heidi Kunelius 143 kg (63 kg + 80 kg) Hanna-Riikka Martimo 123 kg (54 kg + 69 kg) 59 kg Saara Retulainen 196 kg (88 kg + 108 kg) Laura Liukkonen 174 kg (75 kg + 99 kg) Siri Sytelä 173 kg (78 kg + 95 kg) 64 kg Marianne Saarhelo 191 kg (82 kg + 109 kg) Jannike Bäckström 182 kg (80 kg + 102 kg) Ilona Teittinen 175 kg (75 kg + 100 kg) 71 kg Aino Luostarinen 199 kg (89 kg + 110 kg) Janette Ylisoini 193 kg (87 kg + 106 kg) Nita Viiri 190 kg (87 kg + 103 kg) 76 kg Jutta Selin 196 kg (86 kg + 110 kg) Jenni Immonen 167 kg (77 kg + 90 kg) Marla Sinisaari 150 kg (68 kg + 82 kg) 81 kg Meri Ilmarinen 212 kg (93 kg + 119 kg) Suvi Helin 171 kg (75 kg + 96 kg) Sofia Rönkkö 167 kg (70 kg + 97 kg) 87 kg Enni Eeronheimo 181 kg (78 kg + 103 kg) Sanni Pietarinen 166 kg (79 kg + 87 kg) Sara Tervonen 164 kg (65 kg + 99 kg) yli 87 kg Aleksandra Buhtin 176 kg (76 kg + 100 kg) Anni Rastas 164 kg (71 kg + 93 kg) Rebekka Roukala 162 kg (70 kg + 92 kg) == Lähteet == * === Viitteet === 2022 Luokka:Vuoden 2022 urheilu Luokka:Rovaniemen urheilutapahtumat
Marta Becket

Marta Becket (9. elokuuta 1924 – 30. tammikuuta 2017) oli yhdysvaltalainen balettitanssija, taidemaalari ja koreografi. Marta Becket aloitti tanssitunnit vasta 14-vuotiaana, ja oli sitä ennen jo opiskellut maalausta ja pianonsoittoa. Hän maalasi myös balettiuransa aikana kiertueiden välissä. Hän meni naimisiin managerinsa Tom Williamsin kanssa vuonna 1962, ja he kiersivät kahdestaan ympäri Yhdysvaltoja. He ostivat Death Valley Junctionista vanhan teatterin, kunnostivat sen ja esiintyivät siellä vuosikymmenien ajan. Marta Becket maalasi teatteriin näyttävät seinämaalaukset, ja muutti sen nimeksi Amargosa Opera House. Marta Becket esiintyi teatterissaan yksin joka viikko kahdeksan kuukautta vuodesta yli 40 vuoden ajan. Varsinkaan varhaisina vuosina jokaisessa näytöksessä ei ollut edes yhtään katsojaa. Hän myös suunnitteli ja ompeli puvut ja teki lavastuksen. Hän esiintyi viimeisen kerran 88-vuotiaana vuonna 2012. Todd Robinson teki Marta Becketistä vuonna 2000 dokumenttielokuvan Amargosa. Se palkittiin Emmyllä. == Lähteet == Luokka:Vuonna 1924 syntyneet Luokka:Vuonna 2017 kuolleet Luokka:Yhdysvaltalaiset balettitanssijat
Užhorodin piiri

Užhorodin piiri () on hallinnollinen piiri Ukrainan länsiosassa Taka-Karpatian alueella. Nykyään - vuoden 2020 aluelaajennusten jälkeen - Užhorodin piiri rajoittuu idässä Mukatševon piiriin, etelässä Berehoven piiriin, lounaassa Unkariin, lännessä Slovakiaan, pohjoisessa Puolaan ja koillisessa Lvivin alueen Sambirin piiriin. Piirin hallinnollinen keskus on myös Taka-Karpatian aluekeskuksena toimiva Užhorod (115 542 as., 2021). Užhorodin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka- Karpatian alueen piirien lukumäärän kuuteen. Laajennetun Užhorodin piirin pinta-alaksi tuli 2 362,4 neliökilometriä. Ukrainan tilastokeskus arvioi Užhorodin piirin väkiluvuksi 255 532 (1.1.2021). Kaupunkilaisiksi luokiteltiin prosenttia piirin asukkaista (142 887 as.). He asuivat joko jossain piirin kolmesta kaupungista (Peretšyn, Užhorod ja Tšop) tai kahdesta kaupunkityyppisestä taajamasta. Piirin laajenemisen (7/2020) seurauksena uusi piiri on myös aiempaa samannimistä piiriä väkirikkaampi (1.1.2017: 71 270 as.). Uzhgorodskyi-Raion.png|Užhorodin piiri ennen heinäkuun 2020 alueuudistusta. Uzhhorod panorama from Zakarpatye hotel.jpg|Užhorodin kaupunkia. Реформаторський костел 140503 2390.jpg|Reformoitu kirkko Palad- Komarivtsin kylässä. == Lähteet == ==Aiheesta muualla== *
Jelena Bobrova

Jelena Borisovna Bobrova (, s. 23. elokuuta 1974 Krasnojarsk) on venäläinen jääkiekkoilija, joka pelasi puolustajana. Hän edusti Venäjän naisten maajoukkuetta Salt Lake Cityn talviolympialaisissa 2002 sekä neljissä maailmanmestaruuskilpailuissa vuosina 1997, 1999, 2001 ja 2007. Vuoden 2001 MM-turnauksessa hän saavutti pronssia. == Lähteet == Luokka:Venäläiset jääkiekkoilijat Luokka:Vuonna 1974 syntyneet Luokka:Elävät henkilöt
Voileipägrilli

Voileipägrilli on vohvelirautaa muistuttava pienkone, joka voi toimia esimerkiksi sähköllä. Laitteessa on kaksi toisiinsa liitettyä metallilevyä. Voileipägrillillä voi tehdä esimerkisi juustovoileipiä tai kolmioleipiä. Joillakin malleilla voi myös esimerkiksi pariloida lihaa. == Aiheesta muualla == * https://www.theinternetchef.biz/1819/top-10-foods-to-cook-in-your- sandwich-press == Lähteet == Luokka:Keittiökoneet
Kirkkoherranvirasto

Kirkkoherranvirasto () on Suomessa seurakunnan tai seurakuntayhtymän ylläpitämä virasto, joka hoitaa lakisääteisiä tehtäviä, kuten kirkonkirjojen pitoa, sekä seurakunnan toiminnallisia tehtäviä, kuten kirkollisten toimitusten varauksia ja puhelinvaihteen hoitamista. Kirkkoherranvirastoa hoitaa useimmiten toimistosihteeri tai toimistonhoitaja. Kirkkoherranvirastoa ei pidä sekoittaa seurakuntatoimistoon. Seurakuntatoimiston tehtävät ovat samat kuin kirkkoherranviraston lukuun ottamatta kirkonkirjojen hoitoa. == Kirkkoherranviraston tehtävät == Kirkkoherranviraston tehtävistä säädetään kirkkolain 16 luvussa ja kirkkojärjestyksen 16 luvussa. Näihin tehtäviin kuuluu tärkeimpänä kirkonkirjojen pitäminen eli erikseen säädetyt väestötietojärjestelmän viranomaistehtävät ja tietopalvelutehtävät. Lisäksi kirkkoherranviraston tehtäviin kuuluvat väestörekisteriarkiston käyttö ja ylläpito, kirkollisten toimitusten varausjärjestelmän hoito, seurakunnan tai seurakuntayhtymän puhelinvaihteen hoito sekä usein myös kirkkoherran tai lääninrovastin sihteerin tehtävät. Sopimuksen mukaan kirkkoherranvirastolla voi olla myös vastuu muun muassa seurakunnan tai seurakuntayhtymän IT- tukihenkilötoiminnoista ja muista sähköisistä järjestelmistä, joita yksikössä käytetään. Tällaisia järjestelmiä voivat olla esimerkiksi sähköiset hautausjärjestelmät ja kiinteistöjärjestelmät. Myös esimerkiksi virkatodistukset, sukuselvitykset ja sukututkimukset kuuluvat seurakunnan kirkkoherranviraston tehtäviin. === Kirkonkirjat === Kirkonkirjoja ovat uskontokuntien jäsenrekistereistä annetussa laissa (614/1998) tarkoitettu seurakunnan jäsenrekisteri, luettelot kastetuista, rippikoulun käyneistä, konfirmoiduista sekä henkilöistä, joiden avioliiton esteistä on toimitettu tutkinta, avioliittoon vihityistä, kuolleista ja haudatuista, muuttaneista sekä kirkosta eronneista ja kirkkoon liittyneistä sekä ennen edellä mainitun lain voimaantuloa pidetty seurakunnan kirkollinen väestörekisteri ja siihen kuuluvat asiakirjat. Kirkkoherranviraston tavoitteena on hoitaa kirkkoherran määräyksestä laissa säädetyt ja uskotut tehtävät ajantasaisesti ja seurakunnalle tarkoituksenmukaisella tavalla. Kirkkoherra on kirkkoherranvirastossa toimivien viranhaltijoiden ja työntekijöiden esimies. Lähiesimiehenä voi toimia siihen tehtävään erikseen määrätty viranhaltija. == Lähteet == Luokka:Suomen evankelis-luterilaisen kirkon hallinto Luokka:Suomen ortodoksinen kirkko
Rah’ivin piiri

Rah’ivin piiri () on hallinnollinen piiri Ukrainan länsiosassa Taka-Karpatian alueella. Vuoristoinen Rah’ivin piiri rajoittuu lännessä Tjatšivin piiriin, pohjoisessa ja idässä Ivano-Frankivskin alueeseen (Nadvirnan ja Verh’ovynan piirit) sekä etelässä Romaniaan. Piirin hallinnollinen keskus on Rah’iv (15 536 as., 2022). Rah’ivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka-Karpatian alueen piirien lukumäärän kuuteen. Rah’ivin piiri säilyi alueuudistuksessa ennallaan, ja piirin pinta- ala on 1 843,7 neliökilometriä. Ukrainan tilastokeskus arvioi Rah’ivin piirin väkiluvuksi 82 034 (1.1.2022). Pääosa asukkaista asuu maaseutukylissä, sillä kaupunkilaisiksi luokiteltiin prosenttia piirin asukkaista (36 695 as.). Piirin kaupunkilaiset asuivat joko Rah’ivin kaupungissa tai jossain piirin kolmesta kaupunkityyppisestä taajamasta (Velykyi Butškiv 9 114 as., Kobyletska Poljana 3 480 as., Jasinja 8 565 as.). Rahivin piirin monista nähtävyyksistä tunnetuimpiin kuuluu Unescon maailmanperintöluettelon kohteen Puolan ja Ukrainan Karpaattien puiset tserkvat puukirkko Jasinjassa (Jasinjan meidän Herramme ylösnousemuksen kirkko). Rakhiv.jpg|Näkymä Rah’iviin. Карпати. Тиса. - panoramio.jpg|Tysajokea. Ясіня, Церква Вознесіння Господнього (Струківська) 2010 (5626).jpg|Jasinjan meidän Herramme ylösnousemuksen kirkko. == Lähteet == ==Aiheesta muualla== Luokka:Taka-Karpatian alueen piirit
Aleksandr Kastalski

Aleksandr Dmitrijevitš Kastalski (; 28. marraskuuta 1856 Moskova – 17. joulukuuta 1926) oli venäläinen säveltäjä, kuoronjohtaja ja kansanmusiikin tutkija.Александр Дмитриевич Кастальский Belcanto.ru Kastalski syntyi papin perheeseen. Hän opiskeli Pjotr Tšaikovskin ja Sergei Tanejevin johdolla.Alexander Kastalsky Naxos Vuonna 1887 Kastalski sai nimityksen pianonsoiton opettajaksi Kirkkolaulun synodaalikouluun. Hän toimi instituutiossa eri tehtävissä ja eteni vuonna 1910 Synodaalikoulun ja -kuoron johtajaksi. Vuonna 1918 bolševikit sulkivat instituution, mutta Kastalski jatkoi sen korvanneen Kansan kuoroakatemian johtamista, kunnes se suljettiin vuonna 1923. Vuodesta 1922 Kastalski toimi Moskovan konservatorion professorina. Kastalskia pidettiin uuden, venäläiskansallisen kirkkomusiikin tyylin perustajana. Hänen sävellystuotantonsa koostuu enimmäkseen hengellisistä kuoroteoksista ja kansanlaulusovituksista kuorolle. Muuhun tuotantoon kuuluu muun muassa ooppera Klara Militš (1907, esitettiin Zimin- oopperassa 1916). == Lähteet == == Aiheesta muualla == * IMSLP: nuotteja Luokka:Venäläiset säveltäjät Luokka:Venäläiset kuoronjohtajat Luokka:Vuonna 1856 syntyneet Luokka:Vuonna 1926 kuolleet
Tjatšivin piiri

Tjatšivin piiri () on hallinnollinen piiri Ukrainan länsiosassa Taka-Karpatian alueella. Tjatšivin piiri rajoittuu idässä Rah’ivin piiriin, etelässä Romaniaan, lännessä H’ustin piiriin, sekä pohjoisessa Ivano-Frankivskin alueeseen (Kalušin piiri ja Nadvirnan piirit). Piirin hallinnollinen keskus on Romanian vastaisella rajalla sijaitseva Tjatšivin pikkukaupunki (8 943 as., 2021). Tjatšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Taka-Karpatian alueen piirien lukumäärän kuuteen. Tjatšivin piiri säilyi kutakuinkin ennallaan; pinta-alaksi tuli 1 873,9 neliökilometriä. Ukrainan tilastokeskus arvioi Tjatšivin piirin väkiluvuksi 184 532 (1.1.2021). Pääosa asukkaista asuu maaseutukylissä, sillä kaupunkilaisiksi luokiteltiin vain prosenttia piirin asukkaista (44 941 as.). He asuivat joko piirin ainoassa kaupungissa Tjatšivissa tai jossain viidestä kaupunkityyppisestä taajamasta. Tyachiv, Zakarpats'ka oblast, Ukraine - panoramio - tokarivan.jpg|Tjatšivin hallintorakennuksia. Church in Tiachiv (5674).jpg|Kirkko Tjatšivissa. Церква Успіння Божої Матері в с.Красна (3).jpg|Kirkko Krasnan kylässä. Nyznia Apsha.jpg|Nyžnja Apšan kylä. Дерев'яна церква в селі Нижня Апша..jpg|Nyžnja Apšan kyläkirkko. == Lähteet == ==Aiheesta muualla== Luokka:Taka-Karpatian alueen piirit
Odd Eriksen

Odd Eriksen (11. maaliskuuta 1955 Alstahaug – 11. helmikuuta 2023) oli norjalainen työväenpuolueen poliitikko. Hän toimi Norjan elinkeinoministerinä vuosina 2005–2006 ja istui suurkäräjillä vuosina 1993–2001. Eriksen menehtyi pitkäaikaiseen sairauteen 67-vuotiaana helmikuussa 2023. ==Yksityiselämä== Syyskuussa 2004 Eriksen onnistui yhdessä toisen matkustajan kanssa taltuttamaan lentokonekaapparin Kato Airin lennolla Narvikista Bodøhön. Algerialaismies oli hyökännyt lentäjien kimppuun kirveen kanssa ja yrittänyt syöstä koneen alas. Mies tuomittiin 15 vuoden vankeuteen ja lähetettiin vuonna 2014 kotimaahansa. ==Lähteet== ==Aiheesta muualla== * Odd Eriksen Norjan suurkäräjien verkkosivuilla Luokka:Norjan ministerit Luokka:Vuonna 1955 syntyneet Luokka:Vuonna 2023 kuolleet
Emilia Kangas

Emilia Sofia Tuulikki Kangas (s. 10. elokuuta 2001 Nurmo) on suomalainen kuulantyöntäjä. Hän edustaa Kuortaneen Kuntoa ja häntä valmentavat Hannu Kangas ja Ahti Arokallio. Vuosina 2010–2023 hän edusti Seinäjoen Seudun Urheilijoita. Kalevan kisoissa 2024 Kangas voitti SM-kultaa. Sitä ennen hän oli sijoittunut Kalevan kisoissa neljänneksi vuosina 2021, 2022 ja 2023. Sisäratojen SM-kilpailuissa hän on saavuttanut hopeaa 2024 ja pronssia 2022. Kangas saavutti pronssia alle 23-vuotiaiden EM-kilpailuissa 2023. Saman ikäluokan EM-kilpailuissa 2021 hän jäi karsinnassa ilman tulosta. Hän karsiutui loppukilpailusta Budapestin MM-kilpailuissa 2023. Rooman EM- kilpailuissa 2024 hän selvisi finaaliin, jossa oli 12:s. Aikuisten maaottelussa hän kilpaili ensimmäisen kerran 2021. Kangas työnsi ulkoratojen ennätyksensä 17,30 Kuortaneella 22. kesäkuuta 2024. Sisäradoilla hän on työntänyt parhaimmillaan 17,60 Tampereella 17. helmikuuta 2024. Emilia Kankaan valmentaja Hannu Kangas on hänen isänsä. Hänen siskonsa Jenni on arvokisaedustuksia ja universiadi-pronssia saavuttanut keihäänheittäjä.Hannu Kangas kertoo: Nämä miehet kisaavat eniten kolmannesta keihäspaikasta MM- kisoihin == Lähteet == Luokka:Suomalaiset kuulantyöntäjät Luokka:Vuonna 2001 syntyneet Luokka:Elävät henkilöt
Essi Niskala

Essi Maria Niskala (s. 24. toukokuuta 2005 Oulu) on suomalainen pika- ja aitajuoksija, jonka päälajit on 100 ja 400 metrin aitajuoksut. Hän edustaa Kuivasjärven Auraa ja häntä valmentaa Anne Karvinen-Poutanen. Niskala saavutti Jerusalemin alle 18-vuotiaiden EM-kilpailuissa 2022 hopeaa 100 metrin aitajuoksussa ajalla 13,29. Hän karsiutui saman lajin välierissä alle 20-vuotiaiden EM-kilpailuissa 2023. Niskala voitti sisäratojen SM-kilpailuissa kultaa 300 metrin aitajuoksussa Kuopiossa 2022 Suomen ennätys -ajalla 40,57. Samojen kisojen 60 metrin juoksussa hän oli neljäs. Hän saavutti pronssia 300 metrin aidoissa 2024. Kalevan kisoissa hän on sijoittunut parhaimmillaan viidenneksi 400 metrin aitajuoksussa 2021. Niskala juoksi 100 metrin aitajuoksuennätyksensä 13,69 Oulussa 26. kesäkuuta 2022 ja 400 metrin aitajuoksuennätyksensä 58,86 Turussa 14. kesäkuuta 2022. == Lähteet == Luokka:Suomalaiset pikajuoksijat Luokka:Suomalaiset 400 metrin aitajuoksijat Luokka:Vuonna 2005 syntyneet Luokka:Elävät henkilöt
Vilma Väliharju

Vilma Viktoria Väliharju (s. 28. huhtikuuta 2004 Pirkkala) on suomalainen aitajuoksija. Hän edustaa Tampereen Pyrintöä ja häntä valmentaa Timo Väliharju. Väliharju on saavuttanut sisäratojen SM-kilpailuissa hopeaa 60 metrin aitajuoksussa 2022 ja pronssia viisiottelussa 2024. Kalevan kisoissa hän on sijoittunut parhaimmillaan 100 metrin aitajuoksussa kuudenneksi 2021 ja 400 metrin aitajuoksussa kuudenneksi 2023. Väliharju karsiutui 100 metrin aitajuoksun välierissä alle 20-vuotiaiden MM-kilpailuissa 2022 ja 400 metrin aitajuoksun alkuerissä alle 20-vuotiaiden EM-kilpailuissa 2023. Väliharju juoksi 100 metrin aitajuoksuennätyksensä 13,63 Calissa 5. elokuuta 2022 ja 400 metrin aitajuoksuennätyksensä 59,56 Lahdessa 30. heinäkuuta 2023. 60 metrin aidat hän on juossut hallissa parhaimmillaan aikaan 8,35 Tampereella 14. tammikuuta 2023. == Lähteet == Luokka:Suomalaiset pika-aitajuoksijat Luokka:Suomalaiset 400 metrin aitajuoksijat Luokka:Suomalaiset yleisurheilun moniottelijat Luokka:Vuonna 2004 syntyneet Luokka:Elävät henkilöt
Siiri Siirtola

Siiri Siirtola (s. 4. toukokuuta 2005) on suomalainen pika-aitajuoksija. Hän edustaa Helsingin Kisa-Veikkoja. Siirtola on saavuttanut sisäratojen SM- kilpailuissa pronssia 60 metrin aitajuoksussa 2022. Siirtola juoksi 60 metrin aitajuoksuennätyksensä 8,53 s Kuopion SM-hallikilpailuissa 20. helmikuuta 2022. == Lähteet == Luokka:Suomalaiset pika-aitajuoksijat Luokka:Vuonna 2005 syntyneet Luokka:Elävät henkilöt
Neea Käyhkö

Neea Melissa Karoliina Käyhkö (s. 17. tammikuuta 2002 Savonlinna) on suomalainen yleisurheilija, jonka päälaji on seitsenottelu. Hän edustaa Savonlinnan Rientoa ja häntä valmentaa Joni Jäntti. Käyhkö sijoittui vuonna 2021 seitsenottelussa kuudenneksi Tallinnan alle 20-vuotiaiden EM-kilpailuissa ja kahdeksanneksi Nairobissa käydyissä saman ikäluokan MM-kilpailuissa. Aikuisten maaottelussa hän kilpaili ensimmäisen kerran 2022. Käyhkö on saavuttanut Kalevan kisoissa seitsenottelussa kultaa vuonna 2023, hopeaa vuonna 2022 ja pronssia 2024. Sisäratojen SM-kilpailuissa hän on saavuttanut hopeaa viisiottelussa 2022 ja 2023. Espoon alle 23-vuotiaiden EM-kilpailuissa heinäkuussa 2023 Käyhkö oli sijalla 13 keräten 5581 pistettä.EM-kisoissa kahden kullan huipennus: Vanninen hallitsi ottelua – Kosonen itse varmuus moukarissa Käyhkö teki seitsenotteluennätyksensä 5600 pistettä Joensuussa 5.–6. elokuuta 2022. Halliviisiottelussa hänen ennätyksensä on 4220 pistettä (Helsinki 19.2.2023). Pituusennätyksensä 631 cm hän hyppäsi Tallinnassa 16. heinäkuuta 2021. Korkeutta hän on hypännyt parhaimmillaan 188 cm Vaasassa 26. elokuuta 2022. == Lähteet == Luokka:Suomalaiset yleisurheilun moniottelijat Luokka:Suomalaiset pituushyppääjät Luokka:Suomalaiset korkeushyppääjät Luokka:Vuonna 2002 syntyneet Luokka:Elävät henkilöt
Linnea Vihonen

Linnea Kerttu Alice Vihonen (s. 1985) on suomalainen kokki. Hän on esiintynyt useissa ruoka-aiheisissa televisio-ohjelmissa kuten Mitä tänään syötäisiin? ja Kokkisota. Vihonen on valmistunut kokiksi ravintolakoulu Perhosta vuonna 2012. Hän on työskennellyt muun muassa helsinkiläisen Yes Yes Yes -ravintolan keittiömestarina. Vihonen vieraili MasterChef Suomi: Professionalsissa sen toisessa jaksossa. == Lähteet == == Aiheesta muualla == * Linnea Vihosen kotisivut Luokka:Suomalaiset kokit Luokka:Vuonna 1985 syntyneet Luokka:Elävät henkilöt
Erika Utriainen

Erika Maria Utriainen (s. 15. lokakuuta 1986 Kemi) on suomalainen keskimatkojen juoksija. Hän edustaa Veitsiluodon Kisaveikkoja ja häntä valmentaa Vili Kesti. Vuoteen 2015 saakka häntä valmensi Kari Utriainen. Utriainen on saavuttanut sisäratojen SM-kilpailuissa pronssia 800 metrin juoksussa 2022. Kalevan kisoissa hän on sijoittunut samalla matkalla parhaimmillaan seitsemänneksi 2021. Viestijuoksun SM-kilpailuissa hän on saavuttanut 4 × 400 metrin viestissä kultaa 2018 ja 2020, hopeaa 2016 ja 2021 sekä pronssia 2019. Utriainen juoksi 800 metrin ennätyksensä 2.08,83 Kuopion SM-hallikilpailuissa 20. helmikuuta 2022. == Lähteet == Luokka:Suomalaiset keskimatkojen juoksijat Luokka:Vuonna 1986 syntyneet Luokka:Elävät henkilöt
Silja Andersson

Silja Aurora Andersson (s. 30. marraskuuta 2003 Vantaa) on suomalainen seiväshyppääjä. Hän edustaa Esbo Idrottsföreningiä, ja häntä valmentaa hänen isänsä Björn Andersson. Andersson sijoittui yhdeksänneksi Tallinnan alle 20-vuotiaiden EM-kilpailuissa 2021. Aikuisten maaottelussa hän kilpaili ensimmäisen kerran pohjoismaisessa hallimaaottelussa 2022. Hän sijoittui kuudenneksi Calin alle 20-vuotiaiden MM-kilpailuissa 2022. Espoon alle 23-vuotiaiden EM-kilpailuissa 2023 Andersson sijoittui jaetulle kuudennelle sijalle ennätystään 430 cm sivunneella tuloksella.Laineen hopeassa voiton makua vaikeiden vuosien jälkeen: ”Hopea maistuu nyt aika hyvältä” – Läspä ja Yli-Mannila taistelivat pistesijat Ensimmäisissä aikuisten arvokisoissaan Rooman EM-kilpailuissa 2024 Andersson jäi karsintakilpailussa ilman tulosta. Andersson on saavuttanut sisäratojen SM-kilpailuissa kultaa 2024 ja pronssia 2022 ja 2023. Kalevan kisoissa hän on sijoittunut parhaimmillaan pronssille 2024. Andersson hyppäsi ennätyksensä 431 cm Tampereella sisäratojen SM- kilpailuissa 2024. Ulkoradoilla hän on hypännyt parhaimmillaan 430 cm, ensimmäisen kerran kesäkuussa 2023. Myös Silja Anderssonin sisar Saga Andersson on seiväshyppääjä. == Lähteet == Luokka:Suomalaiset seiväshyppääjät Luokka:Vuonna 2003 syntyneet Luokka:Elävät henkilöt
Argonaut Games

Argonaut Games, myös nimellä Argonaut Software oli brittiläinen pelitalo. Yrityksen perusti Jez San 1980-luvulla ja sillä oli enimmillään 300 työntekijää. Yritys lopetti toimintansa vuonna 2004. Yrityksen perustaja Jez San kehitti muun muassa pelin Starglider. Yritys oli kehittämässä Super FX -piiriä Super Nintendo Entertainment Systemille sekä Starwing -peliä (Star Fox -sarjan ensimmäinen peli). == Lähteet == Luokka:Entiset brittiläiset videopeliyritykset
Rantalinna (Ruokolahti)

Rantalinna on Ruokolahdella Saimaan rannalla sijaitseva huvila, joka on toiminut myös hotellina. Jugendtyylinen huvila on viipurilaisen juristin Fritz Wiikin rakennuttama vuonna 1912, ja sen on suunnitellut viipurilainen arkkitehti Axel Gyldén. Romanovien perheeseen kuuluneesta prinssi Alexander Oldenburgista tuli Rantalinnan omistaja vuonna 1915. Venäjän vallankumouksen aikoihin prinssi pakeni vaimonsa kanssa Suomeen. Vuonna 1918 linnasta tuli Oldenburgin perheen pysyvä koti ja Oldenburg toi Ruokolahdelle koko 36 henkisen palveluskuntansa, Rolls-Royce -autonsa ja höyrylaivansa. Prinssi asui Ruokolahdella useita vuosia, kunnes muutti Ranskaan vuonna 1929. Prinssi myi Rantalinnan vuonna 1929 Suomen Konduktöörien yhdistys ry:lle. Vuosikymmenten ajan Rantalinna toimi konduktöörien sekä heidän perheidensä lepokotina ja kaikille avoimena hotellina sekä ravintolana. Vuonna 2008 alueen hotelleineen osti pietarilainen liikemies Ramis Deberdejev. Hän kunnosti Rantalinnan museoviraston ohjauksessa ja alkuperäistä sisustusta säilytettiin mahdollisimman paljon. Deberdejev harjoitti Rantalinnassa hotellitoimintaa ja suunnitteli myös kylpylän perustamista. Vuonna 2018 Deberdejev yritti myydä Rantalinnaa, hintapyyntönä 6,5 miljoonaa euroa. Hintaan sisältyivät myös muun muassa entinen tohtorinhuvila, yksityinen kappeli, kaksi rantasaunaa, kesäpaviljonki sekä uimalaiturit ja historiallinen uimahuone. ==Lähteet== Luokka: Ruokolahden rakennukset ja rakennelmat Luokka: Jugend
Ukrainan rekisteröityneet kasakat

Ukrainan rekisteröityneet kasakat () on ukrainalainen järjestö, joka edustaa maan kasakkaperinteitä. Nykyisessä muodossaan järjestö on perustettu vuonna 2002. Ensimmäiseksi hetmaniksi valittiin Anatoli Ševtšenko. Järjestö on vuodesta 2004 lähtien toimittanut Ukrajinska kozatska -nimistä lehteä. Sen nykyinen päätoimittaja on Dmytro Hrihorenko. == Lähteet == Luokka:Kasakat Luokka:Ukrainalaiset järjestöt
Magne Landrø

Magne Landrø (24. elokuuta 1937 Trondheim, Norja – 10. maaliskuuta 2022 Lillestrøm, Norja) oli norjalainen ampuja. Landrø kilpaili Rooman kesäolympialaisissa 1960 ja Tokion kesäolympialaisissa 1964. ==Lähteet== Luokka:Norjalaiset ampujat Luokka:Vuonna 1937 syntyneet Luokka:Vuonna 2022 kuolleet
Randolphin piirikunta (Pohjois-Carolina)

Randolphin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 144 171 vuonna 2020. Piirikunnan hallintokeskus on Asheboron kaupunki. Piirikunta on perustettu vuonna 1779. == Väestö == Vuonna 2020 Randolphin piirikunnan 144 171 asukkaasta valkoisia oli 88,8 %, mustia 6,6 %, aasialaisia 1,5 % ja alkuperäisasukkaita 1,2 %. Vuonna 2019 12,5 % asukkaista puhui kotonaan jotain muuta kieltä kuin englantia ja 6,2 % asukkaista oli syntynyt ulkomailla. == Kuvia piirikunnasta == Kuva:Randolph County Courthouse 2013-09-21 18-10-00.jpg|Randolphin piirikunnan vanha oikeustalo. Kuva:Asheboro municipal building.jpg|Asheboron kaupungin hallinnon rakennus. == Lähteet == == Aiheesta muualla == Luokka:Pohjois- Carolinan piirikunnat
Yusuf Demir

Yusuf Demir (s. 2. kesäkuuta 2003) on itävaltalainen jalkapalloilija, joka pelaa Itävallan Bundesliigan Rapid Wienin ja Itävallan maajoukkueen laitahyökkääjänä. == Varhainen elämä == Demir syntyi 2. kesäkuuta 2003 Wienissä, Itävallassa turkkilaisille vanhemmille, ja hänen sukujuurensa on Trabzonissa Turkissa. == Seuraura == === Rapid Wien === 26\. toukokuuta 2019 Demir allekirjoitti ammattilaissopimuksen Rapid Wienin kanssa. Demir teki ammattilaisdebyyttinsä Rapid Wienissä voittaessaan Admiran 3–0 liigassa 14. joulukuuta 2019. 15. syyskuuta 2020 Demir teki maalin Rapid Wienille 2:ssa. –1 tappio Gentiä vastaan ​​UEFA:n Mestarien liigan kolmannella karsintakierroksella, 17 vuoden, kolmen kuukauden ja 13 päivän ikäisenä, ja hänestä tuli nuorin itävaltalainen maalintekijä vuoden 1994 Gerd Wimmerin jälkeen, 17 vuoden, kymmenen kuukauden ja 27 päivän ikäisenä. === Barcelona === Heinäkuussa 2021 FC Barcelona ilmoitti allekirjoittaneensa Demirin kauden mittaisella lainalla Rapid Wieniltä 500 000 eurolla ja optiolla tehdä muutto pysyväksi tulevaisuudessa vielä 10 miljoonalla eurolla. 31\. elokuuta 2021 Barcelona rekisteröi Demirin pelaamaan La Ligassa ykköspelaajana sen jälkeen, kun hänet oli aiemmin ilmoitettu reserviin. Hänelle luovutettiin pelinumero 11, joka kuului aiemmin Ousmane Dembélélle. Laina irtisanottiin 13.1.2022 ja Demir palasi Itävaltaan. == Maajoukkueura == Demir on Itävallan nuorten kansainvälinen pelaaja. Hän debytoi Itävallan maajoukkueessa voitolla 3–1 vuoden 2022 jalkapallon MM-kisojen karsinnoissa Färsaaria vastaan ​​28. maaliskuuta 2021. == Aiheesta muualla == * Luokka:Itävaltalaiset jalkapalloilijat Luokka:Vuonna 2003 syntyneet Luokka:Elävät henkilöt